Naellopers se drome waar gemaak - Sport - Republikein
Tuesday, September 28th, 03:25:05
Naellopers se drome waar gemaak
MTC Namibië het gister die lewe vir beide Beatrice Masilingi en Christine Mboma verander, op die vooraand van hul vertrek vir hul Olimpiese debuut in Tokio.
MTC het gister sy oorhandiging van N$2 miljoen aan elkeen van die twee Namibiese tienerjarige naelloopsensasies aangekondig.
Die borgskap sluit in dat 'n huis ter waarde van N$300 000 vir elkeen van die twee gebou word in die Kavangostreek van waar beide afkomstig is.
Masilingi en Mboma het elkeen ook 'n iPhone-12 met lugtyd van N$3 000 per maand ontvang. Oor die volgende jaar word persoonlike uitgawes van N$100 000 ook gedek.